
III. „Át a Dráván” félmaraton –
futó-, terepfutóverseny,
gyalog- és kerékpáros teljesítménytúra 

A verseny céljai: a futás, kerékpározás, túrázás adott programlehetőségével aktív sportra buzdítani, aktív sport lehetőséget biztosítani, emellett ismeretterjesztést, szemléletformálást biztosítani a Dráva-mente, az Ormánság, a Duna-Dráva Nemzeti Park védett természeti értékeiről és hagyományairól, továbbá az átélhető horvát-magyar jó szomszédság élményével gazdagítani a félmaraton és a kerékpártúra résztvevőit.
Minden versenyszám útvonala keresztezi vagy a Drávát, vagy annak holtágát, vagy mellékfolyóját.

Szervező:
Duna-Dráva Nemzeti Park Igazgatóság

Időpont:
2026. szeptember 26. szombat, 8.30-14.00 óra.

Helyszín és versenyközpont:
Ős-Dráva Látogatóközpont, Szaporca GPS: 45.800454, 18.098312

Parkolás: az Ős-Dráva Látogatóközpont területét megközelítve a résztvevőket a parkolás helyszínére az időjárás és az érkező gépkocsik száma függvényében rendezők irányítják. A parkolás ingyenes, őrzést nem biztosítunk.

Távok:
Futás
- „Bőköz” országúti futás: 6,5 km, két ormánsági településen át, és a Fekete-víz gátján vezető körútvonalon.
Útvonal megtekintése itt.
· „Kolokán” terepfutás: 12,5 km, nemzeti parki területeken vezető körútvonalon.
Útvonal megtekintése itt.
- „Át a Dráván” félmaraton: 21,5 km az országhatáron át és a Dráva folyó felett, Drávaszabolcs kiindulással, Donji Miholjac fordítóval, és az Ős-Dráva Látogatóközpontba érkezéssel. Útvonal megtekintése itt.
- „30 éves a DDNP” – 3 fős 30 km-es váltó. Útvonal és váltó szakaszok később!
Gyalogos teljesítménytúra
„Kolokán” 12,5 km-es gyalogos teljesítménytúra, a terepfutással megegyezően, nemzeti parki területeken vezető körútvonalon. Útvonal megtekintése itt.
Kerékpártúra
-„Át a Dráván” 29,5 km-es kerékpáros teljesítménytúra az országhatáron át és a Dráva folyó felett, az Ős-Dráva látogatóközpontból Donji Miholjacba és vissza.
Útvonal megtekintése itt.

Nevezés:
Előnevezés: 2026. szeptember 22-ig, a korido.hu online regisztrációs felületén.
Létszámlimit: 250 fő (az egyes számok telítettsége függvényében a szervező a nevezést adott versenyszámra szólóan külön, hamarabb is leállíthatja!)
Helyszíni nevezés: ha a létszámlimit az előnevezés határidejéig – vagy korábban – be nem telik, vagy adott számra szervező azt határidő előtt le nem zárja.

Nevezési díjak:
A versenyre a nevezés idén díjtalan!

Értékelés, díjazás:
Versenyszámonként, távonként és nemenként oklevél és az I-II-III. helyezetteknek kupa díjazás.
A gyalogos és a kerékpáros teljesítménytúra nem verseny jelleggel kerül lebonyolításra! Az  ellenőrzőpontokon lebélyegzett igazolólappal szintidőn belül visszaérkezett résztvevőket tekintjük teljesítőknek. Gyalogtúra szintidő: 4 óra, kerékpártúra és félmaraton szintidő: 3 óra.

Amit a versenyen biztosítunk:
· Online nevezés és eredménylista (minden benevezett, megjelent résztvevőnek)
· Rajtcsomag (minden benevezett, megjelent résztvevőnek)
· Chipes nettó és bruttó időmérés (a futószámok résztvevőinek)
· Útvonal kijelzés, ellenőrző- és irányítópontok (minden benevezett, megjelent résztvevőnek)
· Egészségügyi biztosítás (minden benevezett, megjelent résztvevőnek)
· WC és átöltözési lehetőség (minden benevezett, megjelent résztvevőnek)
· Frissítőpontok (minden benevezett, megjelent résztvevőnek: a 6,5 kilométeres távon 1, a 12,5 kilométeres távon 1, a félmaraton távon és a váltón 3 állomás)
· Egyedi befutóérem, befutó fotó (minden, a távját teljesítőnek)
· Ingyenes belépés az Ős-Dráva Látogatóközpont teljes területére és valamennyi bemutatóhelyszínére a verseny napján (minden benevezett, megjelent résztvevőnek)
· Kedvezményes belépés az Ős-Dráva Látogatóközpont teljes területére és valamennyi bemutatóhelyszínére a verseny napján (a futók családtagjainak)
· Büfé

Rajtszámátvétel és helyszíni regisztráció:
A Látogatóközpontban elhelyezett regisztrációs asztaloknál, a verseny reggelén 8.30-tól 9.55-ig. A félmaraton regisztrációja hamarabb, 9.15-kor zárul!

Rajtidőpontok és -helyszínek:
· „Kolokán” gyalogos teljesítménytúra: 9.30-tól 9.55 óráig egyéni indulás – Látogatóközpont.
· „Át a Dráván” kerékpáros teljesítménytúra: 10.30 – Látogatóközpont.
·  „Át a Dráván” félmaraton: 10.00 – Drávaszabolcs, park. A rajthoz a táv résztvevőit busszal szállítjuk át a Látogatóközpontból. A busz 9.15-kor elindul, létszámellenőrzés és várakozás nincs!
· „Kolokán” 12,5 km terepfutás: 10.45 – Látogatóközpont.
· „Bőköz” futás (rövid táv): 10.45 – Látogatóközpont.
· „30 éves a Duna-Dráva Nemzeti Park” 30 km-es váltó: 10:30 - látogatóközpont

További információ:
Számottevő szintemelkedés egyik távon sincs.
A rövid táv („Bőköz” futás) végig aszfaltúton (közúton, kerékpárúton és aszfaltburkolatú gáton) halad.
A „Kolokán” terepfutás útvonala igen változatos talajon visz: erdei ösvény, földút, zúzottköves út, homokos töltéskorona, füves ösvény, pallózott sétány. Csak a befutó előtti rövid szakasz aszfaltozott. Csapadékos időben az útvonal csak terepcipőben futható, gyalogtúra esetén túrabakancsban járható! A nyomvonal szelvényét a verseny előtt a belógó növényzettől megtisztítjuk, de a botlás- és csúszásveszélyre itt is felhívjuk a figyelmet!
A félmaraton és a kerékpáros útvonal nagyrészt a Fekete-víz aszfaltozott gátján, kisebb részben magyar- és horvátországi kerékpárút és országút szakaszokon vezet.
A váltó a fenti távok kombinációján halad, váltóhely a versenyközpont.

A szervező fenntartja magának a jogot az útvonalak és az egyéb versenykörülmények egyoldalú, indoklás nélküli megváltoztatására. A versenyfeltételek tekintetében a verseny napján, a helyszínen kihirdetettek és a Versenyszabályzat az irányadók.




A rendezvény az INTERREG VI-A Magyarország-Horvátország Program támogatásával valósul meg.

Ez az esemény az Európai Unió pénzügyi támogatásával valósult meg a Interreg VI-A Magyarország-Horvátország Program által. A kiírás tartalmáért teljes mértékben (a) Duna-Dráva Nemzeti Park Igazgatóság vállalja a felelősséget, és az semmilyen körülmények között nem tekinthető az Európai Unió és / vagy a program Irányító Hatósága állásfoglalását tükröző tartalomnak.

